מועצה אזורית הגליל התחתון

מועצה אזורית הגליל התחתון היא מועצה אזורית במחוז הצפון, בגליל התחתון. המועצה האזורית הוקמה לאחר הקמת המדינה, בתחילת 1950 במסגרת הקמת מועצות אזוריות בכל רחבי הארץ. בתחומי המועצה 18 יישובים, מהם 9 מושבים. ממוצע המרחקים בין כל יישובי המועצה הוא 15.9 קילומטר. למועצה 16 חברי מועצה ובראשם עומד ניצן פלג. בניין המועצה נמצא במרכז האזורי כדורי, בסמיכות לבית הספר החקלאי כדורי בו לומדים מרבית תלמידי האזור. דיווח על הקמת המועצה הופיע כבר בדצמבר 1949, אך ההקמה הרשמית הייתה ביולי 1950. המועצה כללה בעת הקמתה את ארבל, בית קשת, כפר חיטים, כפר קיש, שדמות דבורה, בית הספר החקלאי כדורי, מצפה ושרונה וארבעת היישובים הדתיים: לביא, שדה אילן, הזורעים ואחוזת נפתלי. בתחילה הוכללה משמר השלושה במועצה, אולם בשנת 1953 היא הועברה למועצת יבנאל. בשנת 2021 פורסם כי המועצה פתחה בתהליך לשינוי שמה למען מיתוג מחודש, בדומה לשכנתה נוף הגליל ולמועצות שדות דן ועמק המעיינות. בחירות באינטרנט לבחירת השם נערכו מ-29 ביוני עד 1 ביולי 2021, וההצעות היו שער הגליל, שדות הגליל, ארץ הגליל ומבוא הגליל. בסיום ההצבעה נקבע כי השם ישונה ל"שער הגליל", כפוף לאישורה של ועדת השמות הממשלתית. ועדת השמות לא אישרה את החלפת השם בנימוק שהתושבים לא היו מעורבים מספיק בבחירות. בעקבות קביעה זו ערכה המועצה משאל נוסף, ובסופו הוחלט כי תשאיר את שמה המקורי. ערך מורחב – הגליל התחתון גבולות שטח השיפוט של המועצה הם: בצפון: בקעת בית נטופה, שמורת הר קוץ, רמת ארבל, הר ארבל, המועצה האזורית מרום הגליל, המועצה האזורית משגב. במערב: בקעת טורען בקעת כסולות והמועצה האזורית עמק יזרעאל, נצרת ונוף הגליל בדרום: הר תבור, עין דור, כפר תבור, כפר כמא והמועצה האזורית עמק הירדן במזרח: בקעת יבנאל, טבריה, המועצה האזורית עמק הירדן והמועצה האזורית עמק יזרעאל יישובים נוספים באזור, המוכרים כערים ומועצות מקומיות נפרדות, הם כפר תבור, יבנאל, מגדל (המוקפים בתחומי המועצה) כפר כמא, כפר תבור וטבריה (הגובלות במועצה). לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית הגליל התחתון 13,446 תושבים (מקום 152 בדירוג רשויות מקומיות בישראל). האוכלוסייה גדלה בקצב גידול שנתי של ‎2.2%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 84.5%. השכר החודשי הממוצע של שכיר במשך שנת 2021 היה 11,517 ש"ח (ממוצע ארצי: 11,330 ש"ח). במהלך העשור האחרון חלה עלייה גדולה בתעשיית הצימרים בכל אזורי צפון הארץ כמו גם אזור זה. ביישובי המועצה מרובים ענפי החקלאות. בעיקר נפוצים: חממות פרחים, פלחה, רפתות ולולים. בשטח המועצה קיימים שני אזורי תעשייה אשר בתחומם פועלים מפעלים שונים: אזור תעשייה גליל תחתון - באזור זה פועלים מפעל תה ויסוצקי, מפעל פרי ניר ומפעל פרימור. אזור תעשייה זה מנוהל בשיתוף פעולה של עיריית טבריה והמועצה המקומית של טורען. פארק תעשיות גליל תחתון - אזור תעשייה זה מנוהל בשיתוף פעולה של עיריית טבריה והמועצה המקומית של טורען. במשך שנים רבות ולפחות עד שנת 2002 נמנעה המועצה מלהקים אתרי סילוק פסולת, ויישובי המועצה פינו את הפסולת לאתרים פיראטיים. בשנת 1995 הוגש נגד המועצה וראשה כתב אישום על המחדלים בפינוי הפסולת, ובשנת 2006 הרשיע בית המשפט העליון את המועצה במחדלי פינוי הפסולת והורה על סגירת אתרי הפסולת הפיראטיים או התאמתם לדרישות החוק. משה אלופי משרונה (1953 - 1976) בנימין גורפינקל משרונה (1976 - 2001) מוטי דותן מכפר חיטים (2001 - 2018) ניצן פלג משדמות דבורה (2018 - מכהן) בית חינוך גלילי יד ששון כדורי יסודי עלי גבעה קשת בגליל שירת הגליל כפר הנוער כדורי כדורי חטיבת ביניים כדורי חטיבה עליונה כפר הנוער הודיות הודיות רוטמן כדורי אדם ואדמה אורות הזורעים ישיבת כפר זיתים מדיה וקבצים בנושא מועצה אזורית הגליל התחתון בוויקישיתוף המועצה האזורית הגליל התחתון - האתר הרשמי פרופיל מועצה אזורית הגליל התחתון נכון לשנת 2020 באתר הלמ"ס הגליל התחתון, במרכז המידע לנגב ולגליל של תנועת אור הגליל התחתון (ישראל: מועצה אזורית), דף שער בספרייה הלאומית לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 משה גלעד, המועצה האזורית הגליל התחתון פועלת לשינוי שמה, באתר הארץ, 5 באפריל 2021 בגליל התחתון אין חדש, דבר, 25 בדצמבר 1949 שתי מועצות אזוריות חדשות, חרות, 23 ביולי 1950 הגליל התחתון מועצה אזורית, על המשמר, 29 באוגוסט 1950 המועצה האזורית של הגליל התחתון ויישוביה, דבר במחצית יובלו, דבר, 2 ביוני 1950 עדי חשמונאי, תתרגלו: "הגליל התחתון" הולך להיעלם, באתר ישראל היום החלה ההצבעה לבחירת השם החדש של המועצה, באתר המועצה. - ערוץ 7, ויקרא שמו: "שער הגליל", באתר ערוץ 7, 1 ביולי 2021 פרופיל מועצה אזורית הגליל התחתון באתר הלמ"ס רע"פ 7861/03 מדינת ישראל נ' המועצה האזורית גליל תחתון